charle $$$ scavoir faisons a tous presents et avenir nous avons receu
lhumble supplication de michiel michart demourant a brye en notre
conte de namur contenant comment en lan xvc et xlvii il suppliant estoit
alle a la cense et lieu nomme malgre pres labbaye de vyllers notre
terroir de brabant pour illecq ayder conclure le mariaige de sa
belle mere qui marier se debvroit at apres avoir faict bonne
chiere avecq les amis y assamblez pour ceste cause, ainsy que
le soir approcha, demanda franchois gille demourant aussy audit
brye cousin et beaufrere dudit remonstrant, sil suppliant vouloit
avecq luy retourner vers leurs maisons, sur quoy il respondit
que ouy, et vuydant hors la maison pour partir ayant sa
rappiere en sa main estant en la gayne dist ces parolles en
substance, allons floux allons, par maniere de joye et sans avoir
aucune noise contre personne frappa en jeu ledit franchois sur
ses espaulles avecq ladite rappiere estant en sa gayne comme dit
est, ce faict au mesme instant y survint quelcun lequel il
suppliant ne congnoit, et luy dit, a telles aulmosnes ny a poinct
grand presse, et il suppliant considerant que la chose ne luy
touschoit de riens, mesmes que ce se faisoit en joyeusete, luy
dit que vous en compete il, ce nest que par maniere de recreation
entre moy et mon cousin avecq semblables parolles, at peu apres
ainsy quil suppliant et ledit franchois son cousin vuydoient ladite
maison trouverent ledit quidam avec ung autre ayants chacun
un long baston et attendoient a l’huys de ladite maison ledit
suppliantt et franchois pour les assaillir, et alors ledit franchois
pour eviter question print ledit suppliant par le bras senestre,
disant ausdites deux personnes, ne faites point de mal a mon
cousin denotant le suppliant je le garderay bien quil ne vous
fera riens at ainsy quil suppliant voyant lesdites deux personnes
qui le aguettoient pour loultraiger, avoit desgaingne sadite
rappiere la tenant avecq la guinche en terre ledit franchois tira
ledit suppliant arriere, pour le preserver quil ne fust oultraige desdites
deux personnes, et en se tirant arriere, ledit suppliant pour se
desfendre sesforchea de se desfaire dudit franchois qui le tenoit
et se tournant, par cas fortuyt et malheur sans le scavoir,
attendit ledit franchois son cousin avecq la poincte de ladite rappiere
en sa jambe dextre au genoul, et luy donna playe ouverte, de
laquelle il trespassa peu apres a son tres grandt regret, at
combien que autrement il est de bonne fame et renommee
ayant faict paix a partie, sest puys abstenti dicelluy notre pays
de brabant et ny se oseroit trouver pour craincte et remerciement de
justice sans que grace luy soit premierement sur ce impartie
treshumblement nous requerant pour icelle pour ce est il
que nous ces choses considerees et sur ce eu ladvis du lieutenant
de notre bailly de nivelle et de notre rommant pays de brabant
audit suppliant inclinans a sadites supplication et requeste et
luy veullans quant au cas susdits preferer grace et misericorde
a rigeur de justice a nous a icelluy suppliant au cas que
dessus quicte remis et pardonne quictons remectons et pardonnons
de grace especial par ces presentes, le cas et hommicide dessus
declaire, ensemble toute payne et amende corporelle et
criminelle en quoy pour raison et a loccasion dicelluy
cas et hommicide et des circunstances il peult avoir mesprises
offences et estre encourru envers nous et justice, et la nous
quant a ce remis et restitue remectons et restituons
a ses bonne fame et renommee en notre pays et duche de
brabant et doultremeuze et autres noz pays et s$ries et a
ses biens non confisquez sancuns et a, tout ainsy quil estoit
avant ladvenue dudit cas imposant sur ce silence perpetuel
a notre procureur general et a tous noz autres justiciers et officiers
et ceulx de noz vassaulx dudit pays de brabant quelzconques
satisfaction toutes moys faite a partie interessee se faite
nest civilement tant seulement, moyen quil lamendra
civilement envers nous selon lexigence du cas la faculte
de ses biens et noz ordonnances sur ce faites pour nen aussy quil
sera tenu de payer et reffondre les mises et despens
raisonnables de justice pour cefaiz et ensuyz sancuns
y a, a lordonnance et tauxation de noz amez et feaulx les
chancellier et gens de notre conseil en brabant que commectons
a ce. si de nous en mandement ausdits de notre conseil en
brabant, que appellez ceulx qui pour ce seront a appeller
ilz procedent bien et demeurent a la verification et
interinement de cesdites presentes selon leur forme et teneur,
en soit respondu par le receveur des exploix
lequel intimement ledit suppliant sera tenu requerir et poursuyr
en notre conseil de brabant endedens de iiiij an prochainement
venant apres la date de cestes a paine de perdre leffect et
benefice dicelles, et de ce faict et ladite amende civile et
despens de justice tauxez et payez ainsy quil appartiedra
de laquelle amende notre receveur de exploicx de notredit
conseil de brabant ou autre, notre officier comme ce regarde sera
avec les autres deniers de son entremise. ilz notre drossart de
brabant bailli de nivelles et de notre rommant pays de brabant et
tous noz autres justiciers et officiers et ceulx de noz
vassaulx et bassa$$s sieurs de notredit pays de brabant et
doultremeuse quelzconques presents et avenir, cuy ce peult
et poura toucher et regarder, leurs lieuxtenants et chacun deulx
endroit soy et sicomme a luy appartiendra, facent senfferet
et laissent ledit suppliant de notredite presente grace remission et
pardon selon et par la maniere que dit est plainement
paisiblement et perpetuelement joyr et user, sans luy
faire mectre oudonner ores ne ou temps advenir en corps ne
en biens aucun destourbier ou empeschement au contraire
en maniere quelconcque avicois si son corps ou aucuns de
sesdits biens non confisquez sont ou estoient a ladite cause
prins saisez detenuz arrettez ou empeschez les metent
ou facent mectre incontinent et sans delay a plume et
entiere delivrance car ainsi nous plaist il at affin que
ce cho soit chose ferme et estable a tousiours nous
avons faict mectre notre scel a cesdites presentes sanct en
autres choses notre droit et lautrui en toutes. somme en notre
ville de bruxelles au moys de decembre, lan de grace
mil cincq cens et cincquante de notre empire le xxxj
at de noz regnes de castille et autres le xxxie ainsi
escript sur la plicque par lempereur et soubsigne
de sacublez.
collation est faicte aux lettres
originales par moy
se sacublez